Mislav Rosandić

Mislav Rosandić (* 26. január 1995, Záhreb, Chorvátsko) je slovenský hokejista chorvátskeho pôvodu. Hráva na pozícii obrancu. S hokejom začínal v Záhrebe, po presťahovaní na Slovensko hrával v Dubnici nad Váhom v klube MHK Dubnica nad Váhom.

 Klubový hokej 
Mislav Rosandić začínal s hokejom v Chorvátsku v klube KHL Mladosť Záhreb, rovnako ako jeho mladší brat Vilim, kde ich priviedol k hokeju ich otec bývalý hokejista. V desiatich rokoch prišiel do Dubnice nad Váhom na letný kemp. Po ňom nasledovali v Dubnici nad Váhom ešte ďalšie dva kempy, kde mu ponúkli aby ostal u nich hrávať. A tak sa začala v 13 rokoch jeho úspešná slovenská cesta. Za klub MHK Dubnica nad Váhom hrával do dorastu. Keďže v klube pre rôzne problémy nie je juniorské mužstvo, tak sa Mislav Rosandić po prechode do juniorského veku musel poohliadnúť po novom klube. Dostal sa do klubu HC' 05 Banská Bystrica, kde ho dotiahol úspešný dubnický tréner Miroslav Nemček. Hneď počas prvej sezóny v Banskej Bystrici, ktorou bola sezóna 2012/13 si zahral aj v seniorských súťažiach. V 1. hokejovej lige nastúpil na dvanásť stretnutí v drese HK Orange 20 a v extralige na šesť stretnutí v drese Banskej Bystrice za ktorú nastúpil aj v 4 stretnutiach play-off. Počas tejto sezóny odohral za reprezentáciu Slovenska do 18 rokov 13 prípravných zápasov a bol nominovaný aj na Majstrovstvá sveta v tejto kategórii, kde nastúpil v troch zápasoch. V novej sezóne bol už stabilným členom obrany A mužstva HC' 05 Banská Bystrica za ktorú odohral 49 zápasov v základnej časti a 11 v play-off. V tejto sezóne odohral za reprezentáciu Slovenska do 20 rokov tri prípravné stretnutia. Na Majstrovstvách sveta juniorov sa predstavil v sezóne 2014/15, kde získal so slovenskou reprezentáciou bronzovú medailu. V mužstve bol asistent kapitána. V tejto sezóne si zahral prvýkrát aj za seniorskú reprezentáciu Slovenska na turnaji Euro Ice Hockey Challenge vo Viedni. Na turnaji vystupovala slovenská reprezentácia pod názvom Olympijský tím SR. Na turnaji nastúpil vo všetkých troch stretnutiach, ktoré slovenská reprezentácia odohrala proti Slovinsku, Taliansku a domácemu Rakúsku. Na turnaji si pripísal dva body za dve asistencie.

V sezóne 2016/17 bol hráčom klubu HC Slovan Bratislava V KHL. Mal striedavý štart medzi Slovanom Bratislava a extraligovým klubom HC 05' iCLinic Banská Bystrica. Po tom čo sa Slovan Bratislava neprebojoval do play-off, tak posilnil v extralige klub z Banskej Bystrice. S klubom získal majstrovský titul. Po dvoch sezónach na Slovensku prestúpil do českého klubu HK Hradec Králové.

 Štatistiky - Základná časť 
 Sezóna  Súťaž  Klub  Stretnutia  Góly   Asistencie  Body 2012/13   Extraliga SR  HC' 05 Banská Bystrica  6  0  0  0 2012/13   1. hokejová liga SR  HK Orange 20  12  1  2  3 2013/14   Extraliga SR  HC' 05 Banská Bystrica  49  3  5  8 2013/14   Extraliga SR  HK Orange 20  1  0  0  0 2014/15   Extraliga SR  HC' 05 Banská Bystrica  47  1  6  7 2015/16   Extraliga SR  HC' 05 iClinic Banská Bystrica  41  3  8  11  2015/16   KHL  HC Slovan Bratislava  8  0  0  0 2016/17   KHL  HC Slovan Bratislava  36  2  5  7 2016/17   Extraliga SR  HC' 05 iClinic Banská Bystrica  12  1  3  4

 Štatistiky - Play-off 
 Sezóna  Súťaž  Klub  Stretnutia  Góly  Asistencie  Body 2012/13   Extraliga SR  HC' 05 Banská Bystrica  4  0  0 0 2013/14   Extraliga SR  HC' 05 Banská Bystrica  11  0  2  2 2013/14   1. hokejová liga SR  HC 07 Detva  4  1  1  2 2014/15   Extraliga SR  HC' 05 Banská Bystrica  18  1  7  8 2015/16   KHL  HC Slovan Bratislava  2  0  0  0 2016/17   Extraliga SR  HC' 05 iCLinic Banská Bystrica  15  2  8  10

 Reprezentačná kariéra 
 Sezóna  Tím  Turnaj  Miesto konania  Stretnutia  Góly  Asistencie  Body  Umiestnenie Slovenska 2012/13  Slovensko 18  Prípravné stretnutia  -  13  1  4  5  - 2012/13  Slovensko 18  Majstrovstvá Sveta do 18 rokov   Soči  3  0  0  0  9. miesto 2013/14  Slovensko 20  Prípravné stretnutia  -  3  0  0  0  - 2014/15  Slovensko 20  Prípravné stretnutia  -  8  1  2  3  - 2014/15  Slovensko 20  Majstrovstvá Sveta Juniorov   Toronto, Montreal  7  1  2  3  obrázok:Med 3.png 3. miesto 2014/15  Slovensko  Euro Ice Hockey Challenge   Viedeň  3  0  2  2  ? 2015/16  Slovensko  Prípravné stretnutia  -  6  0  0  0  - 2016/17  Slovensko  Prípravné stretnutia  -  4  0  0  0  -

 Referencie 

 Externé odkazy 
 Chorvátsky útočník púta pozornosť ako slovenský obranca 


Kategória:Slovenskí hokejisti
Kategória:Slovenskí hokejoví obrancovia
Kategória:Hráči MHK Dubnica nad Váhom
Kategória:Hráči HC Banská Bystrica
Kategória:Hráči HC Slovan Bratislava
Kategória:Hráči HK Hradec Králové
Kategória:Hráči Bílí Tygři Liberec
Kategória:Účastníci MS v hokeji 2021
Kategória:Účastníci MS v hokeji 2022
Kategória:Účastníci MS v hokeji 2023
Kategória:Slovenské osobnosti chorvátskeho pôvodu
Kategória:Osobnosti zo Záhrebu